8. ANAΓΚ. ΝΟΜΟΣ υπ’ αριθ. 1897 της 8/16 Αυγ. 1939 Περί διοικήσεως του ιδρύματος «Αναργύρειος και Κοργιαλένειος Σχολή Σπετσών». Άρθρον μόνον.-Το άρθρον μόνον του από 26 Ιαν. 1936 (Εφημ. Κυβ. 81 της 1 Φεβρ. 1936) Αναγκ. Νόμου «περί διοικήσεως του ιδρύματος Αναργύειος και Κοργιαλένειος Σχολή Σπετσών αντικαθίσταται ως εξής: «Αι θέσεις του Προέδρου και των μελών της διοικούσης το Ίδρυμα «Αναργύρειος και Κοργιαλένειος Σχολή Σπετσών» εκτελεστικής επιτροπής θεωρούνται από της ισχύος του παρόντος Νόμου κεναί. Δι’ αποφάσεως των Υπουργών Οικονομικών και Θρησκευμάτων και Εθνικής Παιδείας εντός μηνός από της ισχύος του παρόντος Νόμου ορισθήσονται τα πρόσωπα τα οποία θα καταλάβουν τας κατά τ’ ανωτέρω κενουμένας θέσεις του Προέδρου και των μελών της Διοικούσης το ίδρυμα εκτελεστικής Επιτροπής. Πάσα μετά την τοιαύτην συγκρότησιν της Επιτροπής ταύτης καθ’ οιονδήποτε τρόπον κενουμένη θέσις μελών ή του Προέδρου πληρούται παρά προσώπου διοριζομένου δι’ αποφάσεως των Υπουργών Οικονομικών και Θρησκευμάτων και Εθνικής Παιδείας μετά γνώμην του Συμβουλίου Εθνικών Κληροδοτημάτων. Η θητεία της Εκτελεστικής Επιτροπής ορίζεται τριετής δυναμένη να ανανεούται». Το άρθρον μόνον αντικατεστάθη ως άνω δια του άρθρ. 3 Ν.Δ. 4113/1960. Το Ν.Δ/μα τούτο παρατεθήσεται εν τόμ. 41. Δια του Β.Δ. 519 της 23 Ιουλ./2 Αυγ. 1960 (ΦΕΚ Α΄ 117) ωρίσθη ότι δια τον διορισμόν Προέδρου και μελών της διοικούσης το Ίδρυμα «Αναργύρειος και Κοργιαλένειος Σχολή Σπετσών» εκτελεστικής επιτροπής αρκεί εφεξής, αντί Β.Δ/τος, η έκδοσις αποφάσεως του Υπ. Παιδείας. Άρθηκε η άδεια ίδρυσης και λειτουργίας του άνω ιδιωτικού λυκείου από την Δ5/3256/26 Αυγ.-7 Σεπτ. 1983 (ΦΕΚ Β΄ 519) απόφ. Υπ. Παιδείας. Σύμφωνα με το άρθρ. 15 Νόμ. 1894/1990 ΦΕΚ Α΄ 110 (τόμ. 32, σελ. 116,385), η θητεία των μελών της εκτελεστικής Επιτροπής του άνω Ιδρύματος-«Αναργύρειος και Κοργιαλένειος Σχολή», λήγει αυτοδικαίως και έως του ορισμού νέων μελών, τα παλαιά μέλη εξακολουθούν προσωρινά να ασκούν τα καθήκαντά τους. 